Diari Oficial de la Generalitat Valenciana


Sumari del DOGV 160, del 03-05-1984 (1984/802875)

RESOLUCIÓ de 6 de març de 1984, de la Direcció General de Serveis Socials de la Conselleria de Sanitat, Seguretat Social i Treball, per la qual es convoquen ajudes per a la creació de serveis específics dins de l'àmbit de Serveis Socials.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   160

Data del DOGV
:   03-05-1984

Secció del DOGV
:   ALTRES DISPOSICIONS

Número del document
:   1984/802875


Data del document
:   06-03-1984

Organisme emissor
:   Conselleria de Sanitat, Seguretat Social i Treball

Tipus de document
:   Resolució

Resolució de 6 de març de 1984, de la Direcció General de Serveis Socials, de la Conselleria de Sanitat, Seguretat Social i Treball per la qual es convoquen ajudes per a la creació de serveis especifics de l'àmbit de Serveis Socials.  
Els greus problemes que es presenten en l'àmbit dels Serveis Socials, la necessitat d'estudiar-los i atendre'ls i la conveniència que aquesta atenció es preste des de les instàncies més proximes als afectats, han mogut aquesta Direcció General de Serveis Socials a disposar la present convocatòria, per a finançar els Serveis adequats als fins previstos.   
Per això, i d'acord amb les disposicions aplicables al cas, he resolt:   
Primera  
Es convoquen, amb càrrec a l'exercici econòmic corresponent a l'any 1984, ajudes per a la creació de serveis específics dins de l'àmbit dels Serveis Socials, entesos aquests com un conjunt d'instruments que l'Administració Local crea i/o gestiona amb el proposit que servesquen a individus, grups o comunitats per al desenvolupament de les condicions necessàries per a l'assoliment d'un major benestar social, prevenint aquelles situacions que impedesquen la seua participació en la dinàmica social.   
Segona: Concepte de la subvenció  
U. L'ajuda s'atorgarà en concepte de subvenció per a contribuir a la creació de serveis públics en les àrees que en el punt tres s'especifiquen.   
Dos. La quantia d'aquesta no excedirà el 75% de les despeses de manteniment del servei que es cree. Altres despeses queden remitides a les convocatòries d'equipament, reforma, conservació, etc.   
Tres. L'ajuda va referida a les àrees següents:   
1) Benestar de la familia, infància i joventut.   
2) Benestar de la Tercera Edat.   
3) Benestar de disminuits psíquics, fisics i sensorials.   
4) Prevenció, tractament i rehabilitació per a toxicomans i drogaaddictes.   
5) Prevenció de la delinqüència juvenil.   
6) Atenció i reinserció social de transeünts, ex-presos i d'altres.   
7) Benestar de grups ètnics.   
Quatre. Aquests projectes hauran de ser concertats prèviament amb la Direcció General de Serveis Socials.   
Tercera. Sol·licitants  
Podran sol·licitar aquestes ajudes els Ajuntaments i Mancomunitats titùlars del Servei per al qual se sol·licita la subvenció.   
Quarta. Documentació  
A la petició de la subvenció s'acompanyarà, per duplicat exemplar, la documentació següent que es formalitzarà en instància conforme al model que es facilitarà, subscrita per qui tinga la representació legal de l'Ajuntament o Mancomunitat.   
U. Còpia certificada de l'acord del Ple de l'Ajuntament o Mancomunitat en el qual es tracte aquesta subvenció i que contemplarà els aspectes següents:   
-Autorització de la petició d'ajuda que es pretén obtenir.   
-Compromís de l'Entitat Local de coordinar-se amb la Direcció General de Serveis Socials en la Planificació General que ella elabore, així com sotmetre's a control públic mitjançant la presentació del pla de treball, el seguiment tècnic i la justificació economica de l'ajuda que es concedesca.   
-Compromís d?assumir la diferència de les despeses no cobertes amb aquesta subvenció.   
Dos. Memòria en què conste:   
1) Data prevista de creació.   
2) Descripció de la necessitat.   
3) Projectes de creació del servei i programació: objectius, mètodes i activitats.   
4) Pressupost detallat per a l'exercici econòmic de 1984.   
5) Relació de llocs de treball i capacitació exigida.   
6) Estimació de beneficiaris o població que atendrà, segons calga.   
Cinquena. Termini de presentació  
El termini de presentació de sol·licituds serà de dos mesos a partir de la seua publicació en el Diari Oficial de la Generalitat Valenciana.   
Sisena: Lloc de presentació  
La sol·licitud i documentació requerida hauran de presentar-se en la Delegació Territorial de Serveis Socials de la província on radique el Servei per al qual se sol·licita la subvenció, sense perjudici del que disposa l'article 66 de la Llei de Procediment Administratiu.   
Setena. Tramitació  
U. Les Delegacions Territorials de Serveis Socials revisaran i verificaran els expedients. De no contenir la documentació exigida, es requerirà al sol·licitant que la complete en el termini de deu dies, conforme disposa l'article 71 de la Llei de Procediment Administratiu, i s'arxivarà sense més tràmit en cas contrari.   
Dos. Les Delegacions esmentades podran reclamar a les Entitats Locals peticionàries les dades, documents i aclaracions que es consideren necessaris per tal de completar l'expedient.   
Tres. Completat l'expedient, serà remés a la Direcció General de Serveis Socials, quedant la còpia en poder de la Delegació Territorial.   
Vuitena: Resolació dels expedients  
La Direcció General de Serveis Socials adoptarà la resolució que escaiga a la vista de l'expedient, de les necessitats reals derivades d'aquell i de la planificació general que aquesta tinga disposada.   
Aquesta resolució es notificarà als interessats així com a la Delegació Territorial corresponent.   
Novena: Recursos  
Contra la resolució que dicte la Direcció General de Serveis Socials, els interessats podran interposar recurs d'alçada davant l'Hble. Sr. Conseller de Sanitat, Treball i Seguretat Social, en el termini de quinze dies, comptats a partir delsegüent al de la notificació de la resolució.   
Contra les resolucions dels recursos d'alçada podrà interposar-se recurs contencioso-administratiu de conformitat amb el que estableix la Llei reguladora d'aquesta Jurisdicció.   
Desena. Justificació de la despesa i pagament de les subvencions concedides   
U. Per a percebre l'ajuda concedida, hom haurà de presentar, en exemplar únic:   
-Fotocòpia, autentificada pel Secretari de l'Entitat Local dels contractes, nòmines, rebuts, etc. que justifiquen les despeses hagudes fins la data de comunicació de la subvenció.   
-Compromís de l'entitat sol·licitant, de presentar en el termini de tres mesos des de la data de comunicació de la subvenció, els justificants de les despeses ocasionades pel nou servei, en el cas de no haver-los efectuat amb anterioritat a aquesta comunicació.   
Dos. Complerts els tràmits previstos, es notificarà al sol·licitant la possibilitat de cobrament de l'ajuda, per a la qual cosa serà necessari que indique l'entitat bancària amb expressió del compte on val que se li situen els fons.   
Onzena  
L'incompliment total o parcial de qualsevol de les condicions així com la duplicació d'aquesta amb càrrec a altres crèdits dels Pressupostos Generals de l'Estat, de la Seguretat Social o de l'Administració Institucional constituirà causa determinant de la revocació de l'ajuda i del seu reintegrament pel Centre, previ requeriment de la Direcció General de Serveis Socials, que en cas de no ser atés promourà l'acció executiva prevista per dèbits no tributaris, en el Reglament General de Recaptació, sense perjudici de les accions civils, penals o d'altre ordre, que en cada cas escaiguen.   
DISPOSICIO FINAL  
Aquesta resolució entrarà en vigor el dia de la seua publicació al Diari Oficial de la Generalitat Valenciana.   
Cosa que fem. pública perquè en prengueu coneixement i als efectes oportuns.   
València, a 6 de març de 1984.   
El Director General de Serveis Socials,  
CARLES PEREZ i GARCIA   
1 Delegacions Territorials de Serveis Socials:   
Alacant: Plaça d'Espanya, 6. Tel. (965) 25 21 12. Alacant.   
Castelló: Avda. del Mar, 8. Tel. (964) 23 65 12. Castelló.   
València: C/ Casa de la Misericòrdia, 34. Te1. (96) 350 1199. València.